Iktatószám: I/3052-144/2024.

**Napirend sorszáma: 2.**

**F E D L A P**

**NYÍRADONY VÁROS ÖNORMÁNYZATÁNAK**

**képviselő-testületi, illetve bizottsági ülés elé kerülő**

**előterjesztéséhez.**

**Tárgy:** Döntés közmeghallgatás időpontjának módosításáról

**Előterjesztő**: Szilágyi Zoltán Tibor polgármester

**Készítette**: dr. Mezei-Czifra Bernadett jegyző

**Az előterjesztés készítésében részt vett**: -

**Az ülés időpontja:** 2024. december 02.

**Előzetesen tárgyalja**: valamennyi bizottság

**A döntés**

□ rendelet

x határozat

**A döntéshez**

x egyszerű

□ minősített többség szükséges.

**A döntéshozatal módja**

x nyílt

□ titkos

□ névszerinti szavazás.

**Az előterjesztést** x nyílt

□ zárt ülésen kell tárgyalni.

Nyíradony, 2024. november 29.

Szilágyi Zoltán Tibor

polgármester

**Az előterjesztés jelentős feltételeinek összefoglalása**

**határozatok esetében**

|  |  |  |
| --- | --- | --- |
| 1. | **Az előterjesztés tárgya:** | Döntés közmeghallgatás időpontjának módosításáról |
|  | **Mint önkormányzati feladat, a jellege szerint:** | **kötelező** feladat, vagy **önként vállalt** feladat |
| 2. | **Pénzügyi igény forrásai:** | nem releváns |
| * önkormányzati saját forrás összege: |  |
| * támogatás(ok) összege: |  |
| * összes kiadás: |  |
| 3. | **A szükséges saját forrás fedezete:** | nem releváns |
| 4. | **Főbb teljesítendő szakmai feltételek:** | nem releváns |
| 5. | **Fenntartási időszak** | nem releváns |
| * - mettől meddig: |  |
| * - szakmai kötelezettsége:   (pl: tovább foglalkoztatás, szolgáltatás teljesítés) |  |
| - kiadási igénye: |  |
| 6. | **A döntés folyamán figyelembe veendő egyéb jelentős feltételek, felmerülő kérdések**: |  |

**Tisztelt Képviselő-testület!**

A Magyarország helyi önkormányzatiról szóló 2011. évi  CLXXXIX. törvény (a továbbiakban: Mötv.) 54. §-ában foglaltak alapján a képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. A közmeghallgatás a helyi lakosság, valamint a helyben érdekelt szervezetek képviselőinek személyes megjelenése nélkül, lehetőség szerint a különböző helyszínen jelen lévők között, egy időben, valós idejű kommunikációt lehetővé tévő, kép és hang egyidejű továbbítására alkalmas elektronikus hírközlő eszköz útján, illetve a honlapon való közzététel útján is megtartható. A közmeghallgatás időpontját megelőzően lehetőséget kell biztosítani arra, hogy az érintettek írásban is észrevételeket tehessenek és kérdéseket tehessenek fel. Az elhangzott, illetve az írásban megfogalmazott javaslatra, kérdésre a közmeghallgatáson vagy legkésőbb tizenöt napon belül választ kell adni. A képviselő-testület a közmeghallgatás eredményessége érdekében minden alkalmas eszközt – így különösen helyi műsorszóró szolgáltatást, hirdetményi vagy közösségi felületeket – is igénybe vehet.

A jogszabályi rendelkezések figyelembevételével, valamint a korábbi képviselő-testület megbízatásának megszűnésére tekintettel a közmeghallgatás időpontját a képviselő-testület a 28/2024. (II.15.) számú határozatával 2024. szeptember 12. napján 17.00 órai kezdettel döntötte el megtartani az alábbi tervezett napirendi pontok mellett:

**1., Nyíradony Város Önkormányzata gazdasági helyzetének bemutatása**

Előterjesztő: polgármester

**2., Nyíradony Város Önkormányzatának folyamatban lévő pályázatairól, beruházásairól szóló tájékoztatás**

Előterjesztő: polgármester

A képviselő-testület 184/2024. (XI.12.) határozatával módosította a közmeghallgatás időpontját 2024. december 03. napján 17.00 órára.

Nyíradony Város Önkormányzata Képviselő-testülete 169/2024. (X.15.) határozatával döntött, hogy a költségvetési egyensúly helyreállítása érdekében Nyíradony Város Önkormányzata gazdálkodásának 2020. január 01. és 2024. szeptember 30. közötti időszak teljeskörű átvilágítását rendeli el, mely kiterjed Nyíradony Város Önkormányzata, valamennyi költségvetési szerve és a kizárólagos tulajdonát képező gazdasági társaság működésével kapcsolatos problémák feltárására annak kiértékelésére, a helyreállításához szükséges javaslatok kidolgozására.

A fenti döntés alapján Nyíradony Város Önkormányzatának polgármestere a hatályos beszerzési szabályzat vonatkozó rendelkezéseinek figyelembevételével 27/2024. (X.25.) PM határozatával a Gyarmat-tax Kft-vel (4400 Nyíregyháza, Írisz u. 67. Képviseli: Varga Péter) kötött szerződést a fenti feladatok elvégzésére. A gazdasági társaság képviselője azonban kérte a szerződésben foglalt határidő meghosszabbítását 2025. január 31. napjáig tekintettel arra, hogy a határozatban megfogalmazott vizsgálati területekhez tartozó dokumentáció teljeskörű átvizsgálása több időt vesz igénybe. Azonban a közmeghallgatásra tervezett két napirendi pont keretében tájékoztatni állt szándékomban a város lakosságát. A határidő meghosszabbítására tekintettel javaslom a közmeghallgatás elnapolását és egyben kérem a lakosság által kérdésekre, hozzászólásokra lehetőséget biztosítani külön napirend keretében.

A Nyíradony Város Önkormányzata Szervezeti és Működési Szabályzatáról szóló Nyíradony Város Önkormányzata Képviselő-testületének 14/2024. (X. 10.) önkormányzati rendelete az alábbiak szerint rendelkezik:

**27. §** (1) A közmeghallgatás összehívására, a meghívottak körére a képviselő-testület nyilvános ülésére vonatkozó általános szabályok az irányadók.

(2) A közmeghallgatás helyéről és idejéről azt megelőzően legalább 5 nappal a polgármesteri hivatal hirdető tábláján és [3. § (5) bekezdés](https://or.njt.hu/eli/728571/r/2024/14#SZ3@BE5)ben szabályozott honlapon történő közzététellel, illetve személyre szóló meghívók kiküldésével szükséges tájékoztatni a lakosságot.

(3) Amennyiben a közérdekű kérdés vagy javaslat az ülésen nem válaszolható meg, akkor a polgármester, a tárgykör szerint érintett bizottság vagy jegyző a választ írásban megküldi a kérdezőnek.

(4) A válaszról a képviselő-testületet a soron következő ülésén tájékoztatni szükséges.

Tekintettel arra, hogy a közmeghallgatás nem került megtartásra, így 2024. december 13. napjára javaslom annak megtartását.

A Nyíradony Város Önkormányzata Szervezeti és Működési Szabályzatáról szóló Nyíradony Város Önkormányzata Képviselő-testületének 14/2024. (X. 10.) önkormányzati rendelet 5. § (8) bekezdése a) pontja alapján a napirend határidejének lejárta jogvesztő, rendkívüli ülés tartása indokolt.

Az előterjesztésben foglaltakat figyelembe véve az alábbi határozati javaslat elfogadását kérem a Tisztelt Képviselő-testülettől:

**HATÁROZATI JAVASLAT:**

Nyíradony Város Önkormányzata Képviselő-testülete

a 28/2024. (II.15.) határozat az alábbiak szerinti módosításáról dönt:

a Magyarország helyi önkormányzatiról szóló 2011. évi  CLXXXIX. törvény 54. §-ában foglaltak alapján a Nyíradony Város Önkormányzata Képviselő-testülete által tartott közmeghallgatás időpontját 2024. december 13. napján 17.00 órától

**határozza meg.**

**1., Nyíradony Város Önkormányzata gazdasági helyzetének bemutatása**

Előterjesztő: polgármester

**2., Nyíradony Város Önkormányzatának folyamatban lévő pályázatairól, beruházásairól szóló tájékoztatás**

Előterjesztő: polgármester

**3., Lakosság részéről történő kérdések, hozzászólások, észrevételek.**

**Határidő:** 2024. december 31.

**Felelős:** Szilágyi Zoltán Tibor polgármester